CELEX: 32019D2003
Language: lv
Date: 2019-11-28 00:00:00
Title: Komisijas Īstenošanas lēmums (ES, Euratom) 2019/2003 (2019. gada 28. novembris) par atļauju Īrijai turpināt izmantot noteiktas aptuvenas aplēses PVN pašu resursu bāzes aprēķinam attiecībā uz pasažieru pārvadājumiem līdz 2023. gada beigām (izziņots ar dokumenta numuru C(2019) 8593) (Autentisks ir tikai teksts angļu valodā)

2.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 310/52
               
            
         KOMISIJAS ĪSTENOŠANAS LĒMUMS (ES, Euratom) 2019/2003
         (2019. gada 28. novembris)
         par atļauju Īrijai turpināt izmantot noteiktas aptuvenas aplēses PVN pašu resursu bāzes aprēķinam attiecībā uz pasažieru pārvadājumiem līdz 2023. gada beigām
         (izziņots ar dokumenta numuru C(2019) 8593)
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un it īpaši tās 6. panta 3. punkta otro ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Saskaņā ar Padomes Direktīvas 2006/112/EK (2) 371. pantu Īrija drīkst turpināt atbrīvot no nodokļa darījumus, kas norādīti minētās direktīvas X pielikuma B daļā, ja tā šos darījumus atbrīvoja no nodokļa 1978. gada 1. janvārī. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar Komisijas Lēmumu 2010/5/ES, Euratom (3) Īrijai bija atļauts izmantot aptuvenas aplēses attiecībā uz šādu kategoriju darījumiem, kas minēti Direktīvas 2006/112/EK X pielikuma B daļā: pasažieru pārvadājumi (10. punkts) no 2009. gada 1. janvāra līdz 2018. gada 31. decembrim.
                  
               
                     (3)
                  
                  
                     Īrija 2019. gada 30. aprīļa vēstulē lūdza Komisijai atļauju turpināt izmantot noteiktas aptuvenas aplēses PVN pašu resursu bāzes aprēķinam. Īrija nevar veikt precīzu PVN pašu resursu bāzes aprēķinu darījumiem atbilstīgi Direktīvas 2006/112/EK X pielikuma B daļas 10. punktam attiecībā uz pasažieru pārvadājumiem. Šāda aprēķināšana varētu radīt nesamērīgu administratīvo slogu, kas nebūtu attaisnojams saistībā ar attiecīgo darījumu ietekmi uz Īrijas kopējo PVN pašu resursu bāzi. Īrija var veikt aprēķinu, izmantojot aptuvenas aplēses šīs kategorijas darījumiem. Tāpēc būtu jāatļauj Īrijai turpināt aprēķināt PVN pašu resursu bāzi, izmantojot aptuvenas aplēses attiecībā uz pasažieru pārvadājumiem.
                  
               
                     (4)
                  
                  
                     Pārredzamības un juridiskās noteiktības labad ir lietderīgi noteikt šai atļaujai termiņu,
                  
               IR PIEŅĒMUSI ŠO LĒMUMU.
         
            1. pants
            Lai aprēķinātu PVN pašu resursu bāzi no 2019. gada 1. janvāra līdz 2023. gada 31. decembrim, Īrijai atļauj izmantot aptuvenas aplēses attiecībā uz pasažieru pārvadājumiem atbilstīgi Direktīvas 2006/112/EK X pielikuma B daļas 10. punktam.
         
         
            2. pants
            Šis lēmums ir adresēts Īrijai.
         
         
            Briselē, 2019. gada 28. novembrī
            
               
                  Komisijas vārdā –
               
               
                  Komisijas loceklis
               
               Günther OETTINGER
            
         
         
            (1)  OV L 155, 7.6.1989., 9. lpp.
         
         
            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas 2009. gada 22. decembra Lēmums 2010/5/ES, Euratom, ar ko Īrijai atļauj izmantot noteiktas aptuvenas aplēses PVN pašu resursu bāzes aprēķinam (OV L 3, 7.1.2010., 19. lpp.).